open-index/open-wikipedia-markdown huggingface dataset:
Dəymədərə

**Dəymədərə** — Azərbaycan Respublikasının Oğuz rayonunun Padar kənd inzibati ərazi dairəsində kənd.

## Toponimikası
Oronim dəymə (mal–qaranın saxlandığı yer) və dərə (mənfi relyef forması) komponentlərindən düzəlib, "mal–qara saxlanan dərə" mənasındadır.

## Coğrafiyası və iqlimi
Çay Dəymədərəçayın (Qalaçayın qolu) sahilində, Alazan–Əyriçay çökəkliyində, rayon mərkəzindən 20&nbsp;km cənub–şərqdə, Padar kəndinin 4&nbsp;km şərqində, Oğuz–Qəbələ şose yolunun solunda yerləşir.

## Əhalisi
2009-cu ilin siyahıyaalınmasına əsasən kənddə 538 nəfər yaşayır. 

## İqtisadiyyatı
Kənd əhalisinin əsas məşğuliyyətini heyvandarlıq, əkinçilik, bağçılıq və tərəvəzçilik təşkil edir. 

## Mədəniyyəti
Kənddə klub, kitabxana və 50 nömrəlik ATS mövcuddur.

## Təhsil
Kənddə orta məktəb fəaliyyət göstərir.

## Səhiyyə
Kənddə tibb məntəqəsi var.

## İstinadlar

## Həmçinin bax
Ərmənət

**Ərmənət** (keçmiş adı: **Oğuzyeri**) — Azərbaycan Respublikasının Oğuz rayonunun Xalxal kənd inzibati ərazi dairəsində kənd.

## Tarixi
Rayon mərkəzindən 15&nbsp;km şimal–şərqdə, Xalxal kəndinin şərqində, Baş Qafqaz silsiləsinin cənub ətəyindədir.

Kəndin əhalisi (749 nəfər) taxılçılıq, heyvandarlıq və bağçılıqla məşğul olur. Kənddə orta məktəb, klub, kitabxana, 50 yerlik ATS, tibb məntəqəsi var. Qədim tarixi olan məşhur Qovurqala (Xaçmaz Qovurqalası) kəndin şimalındakı Qaladağın zirvəsindədir. Kənddə ticarət və iaşə obyektləri var. Ərmənətə Oğuz–Xalxal avtobus marşrutu ilə getmək olur.

## Toponimikası
Qaladağ dağının ətəyindədir. Keçmiş adı **Oğuzyeri** olmuşdur. Məşhur Oğuzlar qəbri bu ərazidə yerləşir. Kəndin əhalisi keçmiş **Yazıqırağı kəndi**ndən çıxmış ailələrdən ibarətdir.

Oykonim, ehtimal ki, *orman* (meşə) sözünə *–ət* şəkilçisini əlavə etməklə yaranmışdır; mənasını isə "*ormanat*", yəni "ormanlıq", "meşəlik" kimi açıqlamaq olar.

## Əhalisi
1863-cü il Şəki qəzasının Xaçmaz sahəsinin kameral təsvirinə əsasən Ərmənət kəndində 124 təsərrüfatda 485 nəfər əhali yaşayırdı ki, onların da 283 nəfərini kişilər, 202 nəfərini qadınlar təşkil edirdi.

* 2009-cu ilin siyahıyaalınmasına əsasən kənddə 571 nəfər əhali yaşayır.

## Həmçinin bax
* Oğuz rayonu

## Xarici keçidlər
  
* Azərbaycan Respublikası Oğuz Rayon İcra Hakimiyyəti

## İstinadlar
Filfili

**Filfili** — Azərbaycan Respublikasının Oğuz rayonunun Filfili kənd inzibati ərazi dairəsində kənd.

## Tarixi
Rayon mərkəzindən 50&nbsp;km şimal–şərqdə, Xaçmaz kəndinin 10&nbsp;km şimalında, Baş Qafqaz silsiləsinin cənub ətəyindədir. Dəniz səviyyəsindən yüksəkliyi 1160 metrdir. Filfilli inzibati ərazi vahidinin mərkəzidir. Kəndin əhalisi (803 nəfər) heyvandarlıq, bağçılıqla məşğul olur. Kənddə orta məktəb, klub, kitabxana, poçt, 100 yerlik ATS, feldşer–mama məntəqəsi var. Kənddə ticarət və iaşə obyektləri fəaliyyət göstərir. Xaçmaz dərəsi vasitəsilə Dağıstan sərhəddində yerləşən Fiy və Məlkəmud dağ aşırımlarına yol Filfilli kəndindən keçir.

Kəndin ərazisində qədim və orta əsrlərə aid edilən arxeoloji və memarlıq abidələrindən Surxayxan qalası (XVIII əsr), Qalabaşı yaşayış yeri (XVI–XVIII əsrlər), qədim qəbiristanlıq var. Bu abidələrdən birinci ikisinin adı Azərbaycan Respublikası Nazirlər Kabinetinin xüsusi qərarı ilə ölkə və yerli əhəmiyyətli abidələrin siyahısına daxil edilmişdir. Məşhur Govurqala (Qızlar Qalası, Qovur Qala, Xaçmaz Govur qalası) kəndin cənubundadır. Kənddən qalaya dağ yolu var. Kəndə rayon mərkəzindən avtobus marşrutu işləyir.

**Aşağı Filfili** — Oğuz rayonunun Filfili inzibati ərazi vahidində kənd. XIX əsrdə indiki Filfili kəndi əsasında yaranmışdır. Bucaq kəndi yaxınlığında yerləşdiyinə görə keçmişdə ***Bucaq Filfili*** də adlandırılmışdır. Oykonim yaşayış məntəqəsinin coğrafi mövqeyi ilə əlaqədar yaranmışdır. "Filfili" sözü isə farsca "istiot" deməkdir.

## Toponimikası
**Filfili** (oyk.), (sadə.) – Dağətəyi ərazidədir.

Yerli əhalinin məlumatına görə, keçmişdə zəlzələ nəticəsində Qaladağ yaşayış məntəqəsi dağıldıqdan sonra əhali Filfili adlı yerə köçüb məskunlaşmış və sonralar burada yaranmış kənd də həmin yerin adı ilə adlandırılmışdır. Məhz bu ərazidən yerli sakinlərin bir qismi də Qarabağa köçmüşdür. Tədqiqatçıların fikrincə, oykonim farsca "yaban istiot" demək olan "filfil" sözündən və –li mənsubiyyət şəkilçisindən ibarət olub, "istiotluq" mənasındadır.

## Əhalisi
* Əsas sakinləri ləzgilərdir. 2009-cu ilin siyahıyaalınmasına əsasən kəndə 768 nəfər yaşayır.

## Mədəniyyəti

* Qalabaşı yaşayış yeri (XVII–XVIII əsrlər).
* Kənddən 2&nbsp;km şimal–şərqdə qədim qəbiristanlıq–nekropol.
* Kəndin şimalında erkən orta əsrlərə aid qədim Oğuz qəbiristanlığı.
* Şimal–şərqdə, kəndə ən yaxın məsafədə və ən asan yerdə XVIII əsrə aid Surxayxan qalası.

## Coğrafiyası və iqlimi
Rayon mərkəzindən ən uzaq məsafədə yerləşir. Filfili kəndi həm də Oğuzun ən yüksəkdə – 1160 metr hündürlükdə yerləşən son yaşayış məntəqəsidir. Xaçmaz kəndinin 10&nbsp;km şimalında, qədim Xaçmaz keçidində, Qalaçayın sağ sahilində, Qafqaz silsiləsinin cənub ətəyində, Dağıstanla sərhəddədir.

## İstinadlar

## Xarici keçidlər
  
* Azərbaycan Respublikası Oğuz Rayon İcra Hakimiyyəti

## Həmçinin bax
* Oğuz rayonu
Dəymədağlı (Oğuz)

**Dəymədağlı** — Azərbaycan Respublikasının Oğuz rayonunun Sincan kənd inzibati ərazi dairəsində kənd. Rayon mərkəzindən 25&nbsp;km cənub–şərqdə, Sincan kəndinin şərqində yerləşir.

## Etimologiyası
Mənbələrdə kəndin adının Qarabağın elat tayfalarından biri olan Kolanı tayfasının Dəymədağlı qolunun bu ərazidə məskunlaşması nəticəsində yarandığı qeyd olunmuşdur. Tayfa oz adını Zəngəzurdakı Dəymədağlı kəndinin adından götürmüşdür. Kəndin yaşlı sakinləri əcdadlarının Qarabağ mənşəli olduqlarını, bu əraziyə Nadir şahın Qarabağın elat tayfalarına qarşı cəza tədbirlərindən qaçdıqları zaman gəldiklərini bildirirlər.

Digər bir ehtimala görə kəndin keçmiş adı Dəymədağlı Molla Vəli olmuşdur. Yaşayış məntəqəsi Mollalı (əsl adı Mollavəli) kəndindən çıxmış dəymədağlı tayfasına mənsub ailələrin məskunlaşması nəticəsində yaranmışdır. Etnotoponimdir. Mənbələrdə bu etnonimin dəmyədağlı variantına da təsadüf olunur. Dəmyə (əkilməmiş, xam, yüksək məhsuldarlıqlı) və dağlıq (dağlıq ərazidə yaşayan) komponentlərdən ibarət olan bu etnonim "xam torpaqlı dağlıq ərazidə yaşayanlar" mənasındadır. Tədqiqatçılar bu sözü dəymə (dağ ətəyində mal–qaranın saxlandığı yer) və "dağ" komponentlərinin birləşməsi kimi qəbul edirlər.

Dəymədağlı toponiminin maldarlıqla əlaqədar yarandığı da güman edilir.  Türk dillərində “dəymə” (daima) – “heyvanın saxlanılması üçün yer” mənasındadır. “Dəymədağ” (lı)– “ətəyində heyvan saxlanılan yer (dəymə) olan dağ” deməkdir .

## Əhalinin məşğuliyyəti
Kəndin əhalisi (308 nəfər) heyvandarlıq, əkinçilik, bağçılıq və tərəvəzçiliklə məşğul olur.

Oğuz–Mollalı, Şəki–Qəbələ avtobus marşrutları kəndin yaxınlığından keçir.

## Həmçinin bax
* Oğuz rayonu

## Xarici keçidlər
 
* Azərbaycan Respublikası Oğuz Rayon İcra Hakimiyyəti

## İstinadlar
Xaçmazqışlaq

**Xaçmazqışlaq** — Azərbaycan Respublikasının Oğuz rayonunun Xaçmaz kənd inzibati ərazi dairəsində kənd.

## Tarixi
Rayon mərkəzindən 30 km cənub–şərqdə, Xaçmaz kəndinin cənubunda, Ağçayın sağ sahilində yerləşir. Xaçmaz İnzibati Ərazi Dairəsinə daxildir. "Xaçmaz" sözünün mənasını yuxarıda aydınlaşdırdıq. "Qışlaq" isə – *qışı keçirmək üçün bina* və s. olan yer, oba, kənd" mənasındadır. Kəndin əhalisi (557 nəfər) heyvandarlıq, bağçılıq və tərəvəzçiliklə məşğul olur. Kənddə orta məktəb, klub, kitabxana, tibb məntəqəsi var. Oğuz–Xaçmaz avtobus marşrutları Xaçmazqışıaq kəndinin yaxınlığından keçir.

## Toponimikası
Xaçmazqışlaq Qalaçayın sahilində Baş Qafqaz silsiləsinin ətəyindədir. Kəndin ərazisi vaxtilə Xaçmaz kəndinə məxsus qışlaq yeri olmuş, tədricən daimi yaşayış məntəqəsinə çevrilmişdir. Oykonim "Xaçmaz kəndinə məxsus qışlaq" mənasındadır.

## Əhalisi
* 2009-cu ilin siyahıyaalınmasına əsasən kənddə 514 nəfər əhali yaşayır.

## Həmçinin bax
* Oğuz rayonu

## Xarici keçidlər
* Azərbaycan Respublikası Oğuz Rayon İcra Hakimiyyəti

## İstinadlar
Calut (Oğuz)

**Calut** — Azərbaycan Respublikasının Oğuz rayonunun Calut kənd inzibati ərazi dairəsində kənd. Rayonun mərkəzindən 6&nbsp;km qərbdə, Oğuz–Şəki şose yolunun sağında, Baş Qafqazın ətəyindədir.

## Tarixi
Calut kəndi Qafqaz Albaniyası dövlətinin (E.ə. IV əsr – E. VII əsri) ən qədim yaşayış məskənlərindən biri olmuşdur. Burada hazırda qədim və orta əsrlərə aid arxeololi və memarlıq abidələrindən Alban kilsəsinin, Alban pirinin, qədim yaşayış yerinin, Alban nekropolunun qalıqları durur ki, bunlar da Azərbaycan Respublikası Nazirlər Kabinetinin xüsusi qərarı ilə ölkə və yerli əhəmiyyətli abidələr siyahısına daxil edilmişdir.

1824-cü il Şəki əyalətinin kameral təsvirinə əsasən Calut kəndində 232 təsərrüfatda 1048 nəfər əhali yaşayırdı ki, onların da 542 nəfərini kişilər, 506 nəfərini isə qadınlar təşkil edirdi.

## Etimologiyası
Tarixi mənbələrdə (Musa Kalankaytuklu, Fəridə Məmmədova, Qiyasəddin Qeybullayev, Tofiq Məmmədov, Mahmud İsmayılov və başqalarının əsərləri) qeyd olunan 26 alban tayfasından biri türkdilli çullar (çol–çal) olmuşdur. Çul tayfası Qafqaz Albaniyasının (bugünkü Azərbaycan Respublikası) şimal–şərqində yaşamışdır. Eramızın ilk əsrlərində Dərbənddən cənubda bir şəhər Çol–Çul–Çala adı ilə məlumdur. "Çul" etnonimi öz varlığını bu gün Azərbaycanda mövcud olan Çullu (Ağdam, Cəbrayıl), Çorbinə (Balakən), Tahirçal (Qusar), Çallı (Zərdab) və s. kəndlərin adında saxlamışdır. Oğuzdakı Calut da (əvvəllər Calud, Çalud, Çalut da deyilib) həmin kəndlərdən biridir. Burada "çul"–"çal"a (çul–çal–cal) çevrilmişdir. "Cal" (çal)– "böyük, başçı" anlamındadır "ud" (ut–it–üt) isə cəmlik bildirən şəkilçidir Deməli, "Calut" (Calud, Çalud, Çalut) toponimi "ucada duranlar, böyüklər, başçılar, ulular" anlamını daşıyır. Caluq variantında da qeydə alınmışdır. Cal/cil Azərbaycanda "sucaq yer", "otlu bataqlıq", "çay qollarının birləşdiyi yer"ə deyilir. Toponim coğrafi obyektin landŞaftı haqqında məlumat verir.

## Əhalisi
* 2009-cu ilin siyahıyaalınmasına əsasən kəndə 1016 nəfər yaşayır. Əhalisi əkinçilik, bağçılıq, heyvandarlıq və tərəvəzçiliklə məşğuldur.

Kənddə orta məktəb, uşaq bağçası, klub, kitabxana, poçt, 100 yerlik ATS, tibb məntəqəsi var.

## İstinadlar

## Xarici keçidlər

* Azərbaycan Respublikası Oğuz Rayon İcra Hakimiyyəti

## Həmçinin bax
* Oğuz rayonu
Xalxal (Oğuz)

**Xalxal** — Azərbaycan Respublikasının Oğuz rayonunun Xalxal kənd inzibati ərazi dairəsində kənd.

Rayon mərkəzindən 15&nbsp;km şimal–şərqdə, Ərmənət kəndinin qərbində, Baş Qafqaz silsiləsinin cənub ətəyindədir. Kəndin əhalisi (808 nəfər) heyvandarlıq, əkinçilik və bağçılıqla məşğuldur. Kənddə orta məktəb, uşaq bağçası, klub, kitabxana, poçt, 100 yerlik ATS, tibb məntəqəsi, ticarət və iaşə obyektləri var. Məşhur Kordərə mineral istisu bulağı kəndin şimalında yerləşir. Kəndin dəniz səviyyəsindən yüksəkliyi 810 metrdir.

## Etimologiyası
“Xalxal” toponimi həm Cənubi Azərbaycanda, həm də Şimali Azərbaycanda geniş yayılmışdır. Qafqaz Albaniyasının (Azərbaycan) ən böyük şəhərlərindən biri Xalxal şəhəri olmuşdur. Cənubi Azərbaycanın (İran) vilayətlərindən birinin adı Xalxaldır. Naxçıvan MR-da Xalxal meşəsi, Babək rayonunda Xalxal kəndi var. Azərbaycanda XIV əsrdə Məhəmməd İbn Müzəffər Xalxali, XVI əsrdə Ağa Hüseyn Xalxali adlı alimlər, XIX əsrdə Məhəmməd Bağır Xalxali adlı şair yaşayıb yaratmışdır. Xalxal, nəhayət Oğuz rayonunun kəndlərindən biridir. Bu faktlar göstərir ki, xalxallar Azərbaycan xalqının soykökündə duran tayfalardan biri olmuşdur. “Xal” sözü həyatın başlanğıcı olan Günəşlə bağlıdır. Xal sözü – Günəşin görüntüsü, günəşin əksi, günəş dairəsi, günəş haləsidir. “Xal” sözü “x” və “al” komponentlərindən ibarətdir. “X” (ks–iks)–Günəşin rəmzidir, Günəş şüalarının hər hansı parlaq səthdə (gözdə, suda, şüşədə, aynada və s. əks olunma əlamətidir, təzahürüdür, Oğuz sözü ilə bağlıdır: oğuz–oqz–oks– aqz–aks–iks. Burada “al” da Günəşi təmsil edir, onun ucalığını, aliliyini, ən yüksəkdə durmasını, parlaqlığını, yandırıb yaxmasını, işıq, həyat verməsini, Tanrı məqamında olmasını bildirir. “Ali”, “alban”, “altun”, “almas, “Allah” sözləri də qırmızı, işıq, od, Günəş anlamlı “AL” kökünə bağlı olub Azərbaycan mənşəli sözlərdir. Xalxal–“xal”ın təkrarlanmasından yaranıb Günəşin halələri, dairələri, butaları deməkdir. Xalxal–ikiqat oddur. Xalxal etnik adında Günəş–Tanrının aliliyi, müqəddəsliyi, gözəlliyi hifz olunur. “Xal” tərkibli eyni məzmunlu sözlər dilimizdə çoxdur: xaliq, xəlq etmək, Xaldan, Xaltan, Xalis, Xalid, Xali və s. Bu sözləri ərəb-fars mənşəli hesab etməyin heç bir elmi əsası yoxdur. Xal–rus–Avropa dillərinə də ötürülmüş, onların söz yaradıcılığında istifadə olunmuşdur: xaltura, Xalkidon, Xalturin S.N.Xalkos, Xalkantit, Xalsedon, Xalkofil, Xalsidlər və s.

## Coğrafiyası
* Qaraçay və Kordərə çayları arasındakı sahədə yerləşir.

## Əhalisi
Kənddə 140 ailə yaşayır.. 2009-cu ilin siyahıyaalınmasına əsasən kənddə 812 nəfər əhali yaşayır.

## Həmçinin bax
* Oğuz rayonu

## Xarici keçidlər
* Azərbaycan Respublikası Oğuz Rayon İcra Hakimiyyəti

## İstinadlar
Xalxalqışlaq

**Xalxalqışlaq** — Azərbaycan Respublikasının Oğuz rayonunun Xalxal kənd inzibati ərazi dairəsində kənd.

## Tarixi
Rayon mərkəzindən 10 km şərqdə, Xalxaldan 5 km cənubda, Xalxalçayın sol sahilindədir. "Xalxalqışlaq" sözünün mənası "Xalxal kəndinə məxsus qışlaq", yaxud, "Xalxallıların qışladığı yer, oba, kənd" deməkdir. Əhalisi (255 nəfər) heyvandarlıq, əkinçilik, bağçılıq və tərəvəzçiliklə məşğul olur. Kənddə ibtidai məktəb, klub, kitabxana, tibb məntəqəsi var. Oğuz–Xalxal avtobus marşrutu kəndin içərisindən keçir.

## Toponimikası
Dağətəyi ərazidədir. Kənd keçmişdə Xalxal kəndinə məxsus qışlaq yeri olmuş, kollektivləşmədən sonra daimi yaşayış məntəqəsinə çevrilmişdir.

## Əhalisi
* 2009-cu ilin siyahıyaalınmasına əsasən kəndə 441 nəfər əhali yaşayır.

## Həmçinin bax
* Oğuz rayonu

## Xarici keçidlər
* http://www.municipality.az/?year=2009&month=04&cstart=14
* Azərbaycan Respublikası Oğuz Rayon İcra Hakimiyyəti

## İstinadlar
Qarabulaq (Oğuz)

**Qarabulaq** — Azərbaycan Respublikasının Oğuz rayonunun Böyük Söyüdlü kənd inzibati ərazi dairəsində kənd.

## Tarixi
Kəndin ərazisi qədim yaşayış yeridir və keçmiş adı Xoşkaşen olmuşdur. Xoşken (Koçken, Koşken, Xoşken) V əsrdə Alban xristian ruhanisinin adı olub, türkcə "qartal" sözündəndir. "Şen" isə "oba, yer, kənd" anlamındadır. "Xoşkaşen" – "Xoşkenin" (qartal kimi igidin) kəndi, obası, yeri" deməkdir.

Kəndin indiki adı isə XIX əsrdə Şəki rayonunun Oxud kəndindən çıxmış ailələrin Filfili kəndi yaxınlığında Qarabulaq adlı yerdə məskunlaşması nəticəsində yaranmışdır. Keçmiş adı Molla Qarabulaq olmuşdur. Kəndin əsasını bir nəfər molla qoyduğuna görə Molla Qarabulaq adlanmış, sonralar molla sözü düşmüşdür. Sonralar əhali Filfilli kəndinin şimalındakı eyni adlı kənddən köçüb indiki kəndin ərazisində məskunlaşmış, həmin adı da özləri ilə buraya gətirmişlər. "Qarabulaq" sözünün mənası "daim çağlayan, güclü, bol sulu bulaq" kimi yazmaq daha düzgündür.

## Coğrafiyası
Kənd rayon mərkəzindən 36 km cənubda, Türyançayın sağ sahilində, Baş Qafqaz silsiləsinin yamacında, dəniz səviyyəsindən 550 metr yüksəkdə yerləşir.

## Mədəniyyəti
Kənddə orta məktəb, klub, kitabxana, poçt, tibb məntəqəsi, 100 yerlik ATS var. Kəndin ərazisində tarixi müəyyənləşdirilməmiş iki alban–xristian ibadətgahı (kilsə) mövcuddur. Kəndə rayon mərkəzindən avtobus işləyir.

## Əhalisi
2009-cu ilin siyahıyaalınmasına əsasən kənddə 804 nəfər yaşayır. 

Kənd əhalisi heyvandarlıq və əkinçiliklə məşğul olur. 

## İstinadlar

## Xarici keçidlər
* Azərbaycan Respublikası Oğuz Rayon İcra Hakimiyyəti

## Həmçinin bax
Qumlaq (Oğuz)

**Qumlaq** — Azərbaycan Respublikasının Oğuz rayonunun Qumlaq kənd inzibati ərazi dairəsində kənd.

## Tarixi
Qumlaq Azərbaycanın ən qədim kəndlərindən biri hesab olunur. Hətta belə ehtimal olunur ki, dahi Azərbaycan şairi Nizami Gəncəvinin əsli şairin şeirlərindən məlum olduğu kimi məhz həmin Qumlaq (QUM) kəndindəndir. Qumlaq lap qədim zamanlardan əvvəl Qum adı ilə tanınarmış və Əlican çayının sahillərində yerləşərmiş. Çayın sahilləri də daim qumluq olduğundan buraya Qum, Qumluq, Qumlaq adları verilmişdir. Lakin təbii fəlakət nəticəsində Əlican çayının dəfələrlə daşması və ətrafı su basması əlaqədar ilə əhali zaman–zaman Əlican çayının sahillərindən bir qədər kənar yerlərə köçərək özlərinə yeni yaşayış məskənləri salmışlar. Hətta, Qumlaq kəndinin qədim yaşayış məskəninin adına yerli əhalinin dilində "Qumlu Örənələr" deyilir.
“Qumlaq” toponimi türk–qıpcaq məşəli qumuq xalqının adı ilə bağlıdır, onun “qumlu yer, qumlu torpaq” yozulması yanlışlıqdır. “Qumlaq”da “qum” – (kum, qom) – “birlik, qüvvətlilik” (“hun” sözündə olduğu kimi), “aq” isə–“çoxluq”, ya da “yer, məkan” (yat–aq, bat–aq, ot–l–aq, çay–l–aq) bildirir. Deməli, “Qumlaq” – “g ü c l ü l ə r, q ü v v ə t l i l ə r ”, yaxud, “ b i r l i k d ə o l a n l a r ” anlamındadır. Kənddə orta məktəb, uşaq bağçası, klub, kitabxana, poçt, 299 yerlik elektron ATS, feldşer – mama məntəqəsi, elektrik dəyirmanı, ağac emalı sexi var. Əhalinin (1297 nəfər) əsas məşğuliyyəti əkinçilik, heyvandarlıq, bağçılıq və tərəvəzçilikdir. Kənddə təbii qazdan istifadə olunur. Memarlıq abidələrindən məscid (XIX əsr) var. Oğuz – Tayıflı avtobus marşrutu Qumlaqdan keçir.

## Toponimikası
Qumlaq “qumlu yer, qum olan yer“ deməkdir. Keçmişdə Qarabulaq, Mazədərəsi və Fiy dərələrindən axan və Türyançayın mənbəyini təşkil edən sular bu yeri basaraq qobular əmələ gətirmiş və qumlağa çevirmişdir. Əhalisi Xalxal, Tərkeş və Oğuz yaşayış məntəqələrindən gəlib məskunlaşanlardır. Azərbaycan toponimiyasında işlənilmiş qum sözü müəyyən mənada oronimik və ya hidronimik obyekti səciyyələndirir, yəni dağm səthinin və ya çayın tərkibinin qumlu olmasını göstərir.

## Mədəniyyəti
* Memarlıq abidələrindən məscid (XIX əsr) var.

## Coğrafiyası və iqlimi
* Rayon mərkəzindən 10&nbsp;km cənub şərqdə, Oğuz–Qəbələ şose yolundan 3&nbsp;km solda, Xalxalçayın sol tərəfində yerləşir.

## Əhalisi
Əhalinin sayı 1511 nəfərdir (01 yanvar 2017-ci il) Əhalinin əsas məşğuliyyəti əkinçilik, heyvandarlıq, bağçılıq və tərəvəzçilikdir. Kənddə təbii qazdan istifadə olunur.

## Həmçinin bax
* Oğuz rayonu

## Xarici keçidlər
* http://www.municipality.az/?year=2009&month=04&cstart=14
* Azərbaycan Respublikası Oğuz Rayon İcra Hakimiyyəti

## İstinadlar
Hallavar (Oğuz)

**Hallavar** — Azərbaycan Respublikasının Oğuz rayonunun Qumlaq kənd inzibati ərazi dairəsində kənd.

## Toponimikası
Yerli məlumata görə, oykonim "hündür yer" mənasındadır. "Hallavar"ın tayfa adından yaranmış etnotoponim olduğu ehtimal edilir. Tiflisdə Hallavar adlı məhəllə var. Kəndin adındakı "alaçıq, yeri, otlaq yeri" mənası daşıyan "var" sözü Şotavar (Qax), Qızılavar, Mahmudavar (Masallı), Horavar (Yardımlı), Əmirvar (Daşkəsən) və s. toponimlərdə iştirak edir. Əkinçiliklə əlaqədar yaranmış şifahi xalq ədəbiyyatının bir növü "holavarlar"dır. Əkinçilər "holar" çəkib birlikdə oxuyar, kotan sürərdilər. "Hallavar"ı "holavar"ın dəyişilmiş variantı kimi qəbul etsək, bu toponim "bir yerdə olan, toplu olan el, oba" mənasını verir.

## Tarixi

## Coğrafiyası və iqlimi
Kənd Baş Qafqaz silsiləsinin ətəyində, Alazan–Əyriçay çökəkliyində, rayon mərkəzindən 8&nbsp;km cənub–şərqdə, Qumlaq kəndinin qərbində, Xalxalçayın sol sahilindən 1&nbsp;km aralıda, dəniz səviyyəsindən 485 m. yüksəklikdə yerləşir.

## Əhalisi
Əhalinin sayı 92 nəfərdir (1 yanvar 2017-ci il).

## İqtisadiyyatı
Kənd əhalisinin əsas məşğuliyyətini əkinçilik, bağçılıq və tərəvəzçiliklə təçkil edir.

## İstinadlar

## Həmçinin bax
Mollalı (Oğuz)

**Mollalı** — Azərbaycan Respublikasının Oğuz rayonunun Sincan kənd inzibati ərazi dairəsində kənd.

## Tarixi
Rayon mərkəzindən 32&nbsp;km cənub–şərqdə, Tikanlıçayın sağında, Oğuz–Qəbələ şose yolunun solunda yerləşir. Sincan İnzibati Ərazi Dairəsinə daxildir. "Mollalı" nəsil adından yaranmış oykonimdir. XIX əsrin ortalarında Xaçmaz kəndindən öz ailəsi ilə köçüb burada məskən salmış Molla Əlinin adını daşıyır. Sonralar Molla Əli adı təhrifə uğrayaraq Mollalı formasına düşmüşdür. Molla axunddan sonra gələn dini rütbədir. "Mollalı" (molla–lı) – "mollaya məxsus" anlamını verir. Əhalisi (603 nəfər) heyvandarlıq, taxılçılıq, meyvə–tərəvəzçiliklə məşğuldur. Kənddə orta məktəb, kitabxana, tibb məntəqəsi yoxdur, 1 telefon var. Xaçmaz kəndinə, Bakı və Qəbələ şəhərinə gedən avtobus marşrutları kəndin 4 kilometrliyindən keçir. Dəniz səviyyəsindən yüksəkliyi 430 metrdir.

## Əhalisi
* 2009-cu ilin siyahıyaalınmasına əsasən kənddə 613 nəfər əhali yaşayır.

## İstinadlar

## Xarici keçidlər
* http://www.municipality.az/?year=2009&month=04&cstart=14
* Azərbaycan Respublikası Oğuz Rayon İcra Hakimiyyəti

## Həmçinin bax
* Oğuz rayonu
Muxas

**Muxas** — Azərbaycan Respublikasının Oğuz rayonunun Muxas kənd inzibati ərazi dairəsində kənd. 1 sentyabr 2004-cü il tarixli 727-IIQ saylı Azərbaycan Respublikasının Qanunu ilə Oğuz rayonunun Muxas kəndi Bucaq kənd inzibati ərazi dairəsi tərkibindən ayrılaraq, bu kənd mərkəz olmaqla, Muxas kənd inzibati ərazi vahidi yaradılmışdır.

## Toponimikası
Türkdilli tayfaların toponimiyasında Mux çay adlarında "az sulu", "quru" olmasını bildirir, dağ adlarında isə "dar, keçilməz, aşırımı olmayan, yarğanlı" mənalarını ifadə edir, as/az toponimiyada bir çox çay adlarının sonluğunda işlənir. Türkdilli xalqların toponimiyasında mux çay adlarında çayın “az sulu”, "quru" olmasını bildirir, dağ adlarında isə "dar, keçilməz, aşırımı olmayan, yarğanlı" mənalarını ifadə edir, –as/az toponimiyada bir çox çay adlarının sonluğunda işlənir.

## Tarixi
Keçmişdə Muxas Bucaqlı da adlanmışdır.

### Tarixi abidələri
Kəndin ərazisində memarlıq abidələrindən məşhur Muxas qülləsi (IX əsr) var.

## Coğrafiyası və iqlimi
Kənd Rayon mərkəzindən 16&nbsp;km qərbdə, Daşağılçayın sol sahilində, Oğuz–Şəki şose yolundan 3&nbsp;km sağda, Baş Qafqaz silsiləsinin cənub ətəyində yerləşir.

## Əhalisi
Kəndin əhalisi 1354 nəfərdir (01 yanvar 2013-cü il).

## İqtisadiyyatı
Kənd əhalisi heyvandarlıq, bağçılıq, taxılçılıq və tərəvəzçiliklə məşğul olur.

## Mədəniyəti
Kənddə tam orta məktəb, körpələr evi–uşaq bağçası, Diyarşünaslıq evi, kitabxana, poçt, 175 yerlik elektron ATS, feldşer–mama məntəqəsi, ticarət, iaşə və məişət xidməti obyektləri var. Mədəniyyət evində 3 özfəaliyyət dərnəyi fəaliyyət göstərir.

## İstinadlar

## Xarici keçidlər
* Azərbaycan Respublikası Oğuz Rayon İcra Hakimiyyəti

## Həmçinin bax
Kərimli (Oğuz)

**Kərimli** (əvvəlki adı: **Vardanlı**) — Azərbaycan Respublikasının Oğuz rayonunun Kərimli kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Vartaşen rayonunun Vardanlı kəndi Kərimli kəndi və müvafiq olaraq Vardanlı kənd Soveti Kərimli kənd Soveti adlandırılmışdır.

## Toponimikası
Kəndin əvvəlki adı Vardanlı olmuşdur. Kənd şair Mücrim Kərim Vardaninin şərəfinə 1991-ci ildən Kərimli kimi rəsmiləşdirilmişdir. Yaşayış məntəqəsi Şahsevənlərin kərimli tirəsinin məskunlaşması nəticəsində yaranmışdır və həmin tirənin adını daşıyır.

## Tarixi

### Tarixi abidələri
Kəndin ərazisində arxeoloji və memarlıq abidələrindən Qala yeri (V–VIII əsrlər), Türbə (XV əsr), Kurqanlar (Tunc dövrü) mövcuddur. Bu abidələr Azərbaycan Respublikası Nazirlər Kabinetinin təsdiqlədiyi ölkə və yerli əhəmiyyətli abidələrin siyahısına daxil edilmişdir. Hazırda Kurqanlarda AMEA Arxeologiya və Etnoqrafiya İnstitutu tərəfindən qazıntı–tədqiqat işləri aparılır.

## Coğrafiyası və iqlimi
Kənd rayon mərkəzindən 12&nbsp;km. cənubda, Əlicançayın (Kürün qolu) sol sahilindən 4&nbsp;km. aralı, Alazan–Əyriçay çökəkliyində yerləşir.

## Əhalisi
Kərimli kəndinin əhalisi 3473 nəfərdir (1 yanvar 2017-ci il).

### Tanınmış şəxsləri
* Mücrim Kərim Vardani — Şair.

## İqtisadiyyatı
Kənd əhalisinin əsas məşğuliyyətini əkinçilik, heyvandarlıq, bağçılıq və tərəvəzçilik təşkil edir. Kənddə sənətkarlıq da (dəmirçilik, bənnalıq, dülgərlik, xarratlıq, dərzilik və s.) inkişaf etmişdir. Burada ticarət, iaşə, məişət xidməti obyektləri, elektrik dəyirmanı fəaliyyət göstərir. Əhali təbii qazdan istifadə edir.

## Mədəniyyəti
Kənddə klub, kitabxana, poçt və 512 nömrəlik elektron ATS var.

## Təhsil
Kənddə uşaq bağçası və orta məktəb fəaliyyət göstərir.

## Din
Kənddə Kərimli kənd məscidi dini icması fəaliyyət göstərir.

## Səhiyyə
Kənddə həkim ambulatoriyası və aptek var.

## İstinadlar

## Mənbə
* Naməlum dövlətə aid arxeoloji materiallar aşkarlandı: Oğuz rayonunun Kərimli kəndində arxeoloji tədqiqatlar davam edir //Mərkəz.- 2011.- 8 yanvar.- S. 10.
* Oğuzda qədim Azərbaycan dövlətinə məxsus arxeoloji materiallar aşkarlanıb //Yeni Azərbaycan.- 2011.- 8 yanvar.- S. 11; Mədəniyyət.- 2011.- 12 yanvar.- S. 4.

## Həmçinin bax
* Kərimli kənd kurqanları
Qarabaldır (Oğuz)

**Qarabaldır** — Azərbaycan Respublikasının Oğuz rayonunun Kərimli kənd inzibati ərazi dairəsində kənd. Rayon mərkəzindən 16&nbsp;km. cənubda, Kərimli kəndinin qərbində, Əlicançayın sol sahilində yerləşir.

## Etimologiyası
Qarabaldır etnik toponimdir. Azərbaycan xalqının etnogenizində iştirak etmiş qədim türk tayfalarından birinin adı q a r a b a l d ı r olmuşdur. “Qarabaldır” toponimi – iki hissədən ibarətdir: “qara” və “baldır”. “Qara”–böyük, güclü, qüvvətli, “Baldır” – "çıxıntı" sözlərindən yaranıb "böyük çıxıntı" deməkdir. Ümumiyyətlə, hələ qədimdən bədən üzvləri ilə oxşarlığı nəzərə alınaraq coğrafi obyektləri burun, bel, barmaq, daban, dil və sair kimi, sözlərlə adlandırmaq qanunauyğun hal olmuşdur.

## Tarixi
Kəndin ərazisində ölkə və yerli əhəmiyyətli abidələr siyahısına daxil edilmiş Nekropol (e.ə IV–I əsrlər), Molla qoruğu (e. I–IV əsrləri) var.

1824-cü il Şəki əyalətinin kameral təsvirinə əsasən Qarabaldır kəndində 55 təsərrüfatda 226 nəfər əhali yaşayırdı ki, onların da 120 nəfərini kişilər, 106 nəfərini isə qadınlar təşkil edirdi.

## Əhalinin məşğuliyyəti
Kəndin əhalisi 575 nəfərdir (01 yanvar 2017-ci il). Əhali əkinçilik, heyvandarlıq, bağçılıq və tərəvəzçiliklə məşğul olur. Kənddə ümumi orta məktəb, kitabxana, tibb məntəqəsi var. Dəniz səviyyəsindən hündürlüyü 380 metrdir.

## Mənbə
* Azərbaycan toponimlərinin ensiklopedik lüğəti. II hissə. Bakı,2007.

## Həmçinin bax
* Oğuz rayonu

## Xarici keçidlər
* http://www.municipality.az/?year=2009&month=04&cstart=14
* Azərbaycan Respublikası Oğuz Rayon İcra Hakimiyyəti

## İstinadlar
Sincan (Oğuz)

**Sincan** — Azərbaycan Respublikasının Oğuz rayonunun Sincan kənd inzibati ərazi dairəsində kənd.

## Toponimikası
Oykonim qədim türk dillərindəki sin (düşərgə, ordugah) və qan (yer, məkan) sözlərindən düzəlib, "düşərgə yeri" mənasındadır. Orta əsrlrdə Azərbaycan ərazisində Səncan adlı bir neçə yaşayış məntəqəsi olmuşdur. Hazırda Cənubi Azərbaycanda da eyniadlı kənd var. Sincan eyni zamanda qambatı da adlanan çoxillik ot və kol bitkisinin adıdır.

"Sincan" – türk Azərbaycan mənşəli etnotoponimdir. Dəvəçi rayonunda Sincan–Boyat adlı kənd var. Köçəri türkmənlər içərisində sencan adlı tayfa olmuşdur. "Sincan" – iki sözün birləşməsindən yaranmışdır: "sin" və "can". "Sin" – türk dillərində "kimi, sanki" mənalarını daşıyır. "San" isə – "həyat, dirilik" deməkdir. "Sincan" – "can kimi", yəni "çox gözəl, çox səfalı, həyat nişanəli, əbədi yaşar" anlamına gəlir.

## Tarixi

### Tarixi abidələri
Kənddə yerli əhəmiyyətli memarlıq abidələrindən 4946 inventar nömrəli məscid və minarə var.

## Coğrafiyası və iqlimi
Kənd Alazan–Əyriçay çökəkliyində, rayon mərkəzindən 28&nbsp;km cənub–şərqdə, Şəki–Qəbələ şose yolunun solunda yerləşir. Rayon mərkəzindən Xaçmaz, Filfili, Mollalı kəndlərinə, Bakı şəhərinə və Qəbələ rayonuna gedən avtobuslar Sincandan keçir.

## İqtisadiyyatı
Kənd əhalisinin əsas məşğuliyyətini heyvandarlıq, taxılçılıq, bağçılıq və tərəvəzçilik təşkil edir. Kənddə ticarət və iaşə obyektləri fəaliiyət göstərir.

## Mədəniyyəti
Kənddə klub, kitabxana, poçt və 288 nömrəlik elektron ATS var.

## Təhsil
Kənddə uşaq bağçası və orta məktəb fəaliyyət göstərir.

## Din

## Səhiyyə
Kənddə xəstəxana mövcuddur.

## İstinadlar

## Həmçinin bax
Tərkeş

**Tərkeş** — Azərbaycan Respublikasının Oğuz rayonunun Sincan kənd inzibati ərazi dairəsində kənd.

## Tarixi
Rayon mərkəzindən 30&nbsp;km cənub–şərqdə, Tikanlıçayın sağında, Oğuz–Qəbələ avtomobil yolunun sağında yerləşir. Tərkeş Oğuzda ən qədim yaşayış məskənlərindən biridir. Kəndin ərazisində respublika əhəmiyyətli arxeoloji və memarlıq abidələrindən Qədim Qəbiristanlıq (son orta əsrlər), Böyük Qala, Kiçik Qala (antik dövr), Tikanlı qoruq yaşayış yeri (III–VIII əsrlər) var. "Tərkeş" – etnotoponimdir. Göytürklərin bir qolu olan türkeş tayfasının adını əks etdirir. Bu tayfa haqqında "Türkün qızıl kitabı"nda geniş məlumat verilir. "Türk" – "hərəkətedənod"dur. Uruk–turuk (nəsil–kök), ətrak, tukyu, Terek (çay), tərk, struktur, strategiya, elektrik kimi sözlərin məzmunu da odla, hərəkətlə, həyata qovuşmaqla bağlıdır. "Türk"ün "güc–qüvvət" məzmunu da buradan doğur. "Tərkeş"dəki "eş" (əş) "dost, həmdəm" anlamındadır. Tərkeş kənd adı özündə "dost türk", "güclü, həqiqi, əsl dost" anlamlarını yaşadır. Kəndin əhalisi (571 nəfər) heyvandarlıq, taxılçılıq, meyvə–tərəvəzçiliklə məşğuldur. Kənddə orta məktəb, kitabxana, tibb məntəqəsi, 16 telefon var. Rayon mərkəzindən Xaçmaz, Filfilli, Mollalı kəndlərinə, Bakı və Qəbələyə gedən avtobus marşrutları Tərkeşin yaxınlığından keçir.

## Toponimikası
* Tərkeş oyk., sadə.
* Türyan və Sincan çaylarının yaxınlığındadır.

## İstinadlar

## Xarici keçidlər
* http://www.municipality.az/?year=2009&month=04&cstart=14
* Azərbaycan Respublikası Oğuz Rayon İcra Hakimiyyəti

## Həmçinin bax
* Oğuz rayonu
Top (Oğuz)

**Top** — Azərbaycan Respublikasının Oğuz rayonunun Yaqublu kənd inzibati ərazi dairəsində kənd.

## Toponimikası
Top oyk., sadə. Dağətəyi ərazidədir. Yaşayış məntəqəsi inqilabdan əvvəl mövcud olmuş Köhnə Ağalıq kənd əhalisinin Sovet hakimiyyətinin ilk illərində Top adlı indiki ərazidə məskunlaşması nəticəsində yaranmışdır. Yerin adı ilə bağlı olan oykonim Azərbaycan dilinin dialektlərindəki top (meşə sahəsi) sözündən ibarət olub, “meşəlik” mənasındadır.

## Əhalisi
* 2009-cu ilin siyahıyaalınmasına əsasən kənddə 356 nəfər əhali yaşayır.

## Həmçinin bax
* Oğuz rayonu

## Xarici keçidlər
* http://www.municipality.az/?year=2009&month=04&cstart=14
* Azərbaycan Respublikası Oğuz Rayon İcra Hakimiyyəti

## İstinadlar
Tayıflı

**Tayıflı** — Azərbaycan Respublikasının Oğuz rayonunun Qumlaq kənd inzibati ərazi dairəsində kənd.

## Toponimikası
Kəndin əsl adı Tayıblıdır. "B" səsinin "f" ilə əvəzlənməsi Azərbaycan dilinin qərb qrupu üçün və eləcə də bir sıra türk dilləri üçün səciyyəvidir. Yaşayış məntəqəsinin adı keçmişdə maldarlıqla məşğul olmuş tayıblı nəslinin adı ilə bağlıdır. Kəndin ərazisi vaxtilə həmin nəslin əkin yeri olmuşdur.

"Tayıflı" sözü üç hissədən ibarətdir: tay–ıf–lı. "Tay"ın "Azərbaycan dilinin izahlı lüğəti"ndə iki məna daşıdığı bildirilir: 1) bərabər, münasib, 2) qoşa şeylərdən biri – dağın, dərənin, çayın tərəflərindən biri. Kəndin mərkəzindən keçən yol vaxtilə çay olmuş, bu çayın hər iki tayında, tərəfində evlər tikilmiş, kənd salınmışdır. "Tay" həm də ucalığı bildirir. "Altay" sözündə (al–tay, yəni "uca dağ") olduğu kimi. Kənd də çayın yatağına nisbətən sahilindəki ucalıqlarda salınmışdır. Sözdəki "ıf" hissəciyi "lətif", "tərif", "zərif" sözlərində olduğu kimi, sifət bildirir. "lı" isə mənsubiyyət bildirən şəkilçidir. Deməli, "Tayıflı" – "ucada, yüksəklikdə olanlar", yaxud, "o tayda, bu tayda qərar tutanlar" anlamına gəlir.

## Tarixi

## Coğrafiyası və iqlimi
Kənd Qalaçayın sahilində, Alazan–Əyriçay çökəkliyində, rayon mərkəzindən 15&nbsp;km cənub–şərqdə, Şirvanlı kəndinin qərbində yerləşir. Rayon mərkəzindən Tayıflıya avtobus marşrutu işləyir.

## Əhalisi
2009-cu ilin siyahıyaalınmasına əsasən kəndə 687 nəfər yaşayır.

## İqtisadiyyatı
Kənd əhalisinin əsas məşğuliyyətini heyvandarlıq, əkinçilik, bağçılıq və tərəvəzçilik təşkil edir. Kənddə ticarət köşkləri var. Təbii qaz xətti çəkilmişdir.

## Mədəniyyəti
Kənddə klub, kitabxana, 32 telefon mövcuddur.

## Təhsil
Kənddə tam orta məktəb fəaliyyət göstərir.

## Din

## Səhiyyə
Kənddə tibb məntəqəsi var.

## İstinadlar

## Həmçinin bax
Yemişanlı (Qəbələ)

**Yemişanlı** — Azərbaycan Respublikasının Qəbələ rayonunun Yemişanlı kənd inzibati ərazi dairəsində kənd. 1 sentyabr 2004-cü il tarixli 727-IIQ saylı Azərbaycan Respublikasının Qanunu ilə Qəbələ rayonunun Yemişanlı kəndi Tikanlı kənd inzibati ərazi dairəsi tərkibindən ayrılaraq, Uludaş kəndi mərkəz olmaqla, Uludaş kənd inzibati ərazi dairəsi yaradılmışdır.

## Toponimikası
Yaşayış məntəqəsini sovet hakimiyyəti illərində Tikanlı kəndindən çıxmış ailələr böyük bir yemişan ağacının yanında saldığına görə belə adlanmışdır.

## Tarixi

## Coğrafiyası
Kənd meşəlik ərazidə yerləşir.

## Əhalisi
2009-cu ilin siyahıyaalınmasına əsasən kənddə 1017 nəfər əhali yaşayır.

## İqtisadiyyatı
Kənddə 240 təsərrüfat mövcuddur. Kənd əhalisi əsasən meyvəçili, əkinçilik, tərəvəzçiliklə, eləcə də xırda buynuzlu heyvandarlıqla məşğul olur. Kəndə fasiləsiz enerji verilir. Ərazidə içməli suyu bir artezian quyusu təmin edir. Kəndə 100 nömrəlik telefon xətti çəkilir.

## Təhsil
Kənddə 440 şagirdlik yeni ümumtəhsil məktəbi 2008-ci ilin sonunda istifadəyə verilib.

## İstinadlar

## Xarici keçidlər
* Qəbələ rayonu İnzibati Ərazi Vahidləri 

## Həmçinin bax
Yenikənd (Oğuz)

**Yenikənd** — Azərbaycan Respublikasının Oğuz rayonunun Yaqublu kənd inzibati ərazi dairəsində kənd.

Qanıx–Əyriçay çökəkliyində, rayon mərkəzi olan Oğuz şəhərindən 21&nbsp;km cənubda, Yaqublu kəndinin şərqində, Oğuz–Xaldan şose yolunun solunda yerləşir.

## Tarixi
XX əsrin ortalarında buraya gələrək məskunlaşmış və kəndi yaratmış yerli əhali yaşayış məntəqəsini belə adlandırmışlar. Yenikənd “yeni, təzə salınmış kənd, oba, yer” mənasındadır.

Kənd əhalisi heyvandarlıq və taxılçılıqla məşğul olur. Kənddə uşaq bağçası, klub, tibb məntəqəsi, 40 telefon butkası var.

## Əhalisi
* 2009-cu ilin siyahıyaalınmasına əsasən kənddə 429 nəfər əhali yaşayır.

## Həmçinin bax
* Oğuz rayonu

## Xarici keçidlər
* http://www.municipality.az/?year=2009&month=04&cstart=14
* Azərbaycan Respublikası Oğuz Rayon İcra Hakimiyyəti

## İstinadlar
Şirvanlı (Oğuz)

**Şirvanlı** — Azərbaycan Respublikasının Oğuz rayonunun Qumlaq kənd inzibati ərazi dairəsində kənd.

## Tarixi
Rayon mərkəzindən 13&nbsp;km cənub–şərqdə, Qumlaq kəndinin şərqində yerıəşir. “Şirvan” – dünyanın yaranışından soraq verən işıqlı sözdür. Oğuz rayonundakı Şirvanlı kəndi də öz adında bu işıqlı sözü yaşatmaqdadır. “Şirvan” toponimi nəinki respublikamızın Sabirabad, Ağdam, Bərdə, Oğuz, İsmayıllı, Şamaxı, Neftçala rayonlarında, həmçinin Orta Asiyada, İranda, Şimali İraqda, Kiçik Asiyada geniş arealda yayılmışdır. Azərbaycan ərazisində Şirvanşahlar dövləti, Şirvan xanlığı, Şirvan bəylərbəyliyi, Şirvan vilayəti olmuşdur. Bakı şəhərindəki Şirvanşahlar sarayı dünyanın nadir memarlıq incilərindən biridir. Şirvan düzü Azərbaycan Respublikasının barlı – bərəkətli coğrafi ərazisidir. Ərəb müəlliflərindən əl–Blazuri, ət–Təbəri, əl–İstəxri ilkin orta əsrlərdə Azərbaycan ərazisində Şamaxı şəhərinin yaxınlığında Şirvan adlı şəhərin olduğunu yazmışlar. Mirəli Seyidov “Şirvan”in Şiraq (Siraq–Sir) tayfa adı ilə bağlılığını, ş i r a q l a r ı n (siraq–sir–şir) Azərbaycan xalqının soykökündə duran qəbilə olduğunu, bu qəbilənin oda tapindığını yazır. “Şirvanlı” da “şir” (sir)–“od, işıq” deməkdir. “Van” (ban)–“hündür, uca yer” mənasındadır. “lı” (li) – şəkilçidir (M. Seyidov, a.ç.ə, səh. 56, 159) "Şirvanlı" – "Sirvan nəslindən, tayfasından olanlar", yaxud "işıqlı, uca yerdən, diyardan olanlar" deməkdir. Şirvanlı kəndinin əhalisi (880 nəfər) heyvandarlıq, əkinçilik, bağçılıq və tərəvəzçiliklə məşğul olur. Kənddə orta məktəb, uşaq bağçası, klub, kitabxana, poçt 182 yerlik elektron ATS, tibb məntəqəsi, 1941–1945-ci illər müharibəsində həlak olmuş həmyerlilərin xatirə abidəsi, ticarət, məişət xidməti obyektləri var. Əhali təbii qazdan istifadə edir. Oğuz şəhərindən Tayıflı kəndinə işləyən avtobus marşrutu Şirvanlıdan keçir.

Kənd Alazan–Əyriçay çökəkliyində yerləşir. Oykonim Şirvan (tarixi ərazi adı) sözü və mənsubiyyət bildirən –lı şəkilçisindən ibarət olub, "Şirvandan olanlar" mənasındadır. Şirvanlı, eyni zamanda, mərzili tayfasının tərkibində bir nəslin adı olmuşdur.

## Əhalisi
Əhalinin sayı 973 nəfərdir (01 yanvar 2017-ci il).

## İstinadlar

## Həmçinin bax
Zərrab

**Zərrab** — Azərbaycan Respublikasının Oğuz rayonunun Yaqublu kənd inzibati ərazi dairəsində kənd.

## Toponimikası
Zəraf, Zərdab variantlarında da qeydə alınmışdır. Kənd Sarısu adlı kiçik çayın sahilində yerləşdiyinə görə belə adlanmışdır. Fars dilində Zərdab "sarısu" deməkdir.

"Zərrab"ın "zər" və "ab" sözlərindən yarandığı da ehtimal edilir. "Zər"in "od", "ab"ın isə "su" olduğu bəllidir.

## Tarixi

### Tarixi abidələri
Kənddə albanlara aid olduğu ehtimal edilən qədim xristian qəbiristanlığı mövcuddur.

## Coğrafiyası və iqlimi
Kənd Alazan–Əyriçay çökəkliyində, rayon mərkəzindən 25&nbsp;km cənubda, Yaqubludan 5&nbsp;km qərbdə yerləşir.

## Əhalisi
2009-cu ilin siyahıyaalınmasına əsasən kəndə 289 nəfər yaşayır.

## İqtisadiyyatı
Kənd əhalisinin əsas məşğuliyyətini taxılçılıq, heyvandarlıq və üzümçülük təşkil edir.

## Mədəniyyəti
Kənddə klub, kitabxana və 60 nömrəlik ATS mövcuddur.

## Təhsil
Kənddə orta məktəb fəaliyyət göstərir.

## Səhiyyə
Kənddə tibb məntəqəsi var.

## İstinadlar

## Həmçinin bax
Astanlı (Neftçala)

**Astanlı** — Azərbaycan Respublikasının Neftçala rayonunun Aşağı Qaramanlı kənd inzibati ərazi dairəsində kənd. Əhalisi 965 nəfərdir (2009).

## Tarixi
Kür çayının sahilində, düzənlikdədir. Mənbələrin verdiyi məlumata görə, kənd keçmişdə Xançobanlı, Əli Sultanlı da adlanmışdır. Əli Sultan xancobam tayfasına mənsub aslanlı tirəsinin başçısının adıdır. Tədqiqatçılar bu oykonimləri dialekt variantında rəsmiləşdirilmiş (astanlı) aslanlı etnonimi ilə əlaqələndirirlər. Astan sözünu toponimistlər çox vaxt Şəxs adı hesab edirlər. Əslində bu oykonimlərdəki astan komponenti Azərbaycan xalq dilində "çay yatağında sualtı Hündürlüyüdur yer, sualtı donqar" mənasında işlənir. Çay kənarında yerləşən hər iki obyektin coğrafi mövqeyi sözün mənasına uyğundur. As sözünun də bir cox türk dillərində "çay, böyük çay, böyük çay qolu" mənalarında işlənməsi məlumdur.

## Din
Kənddə "Sahibəz–Zaman" məscidi dini icması fəaliyyət göstərir.

## İstinadlar
Aşağı Qaramanlı

**Aşağı Qaramanlı** — Azərbaycan Respublikasının Neftçala rayonunun Aşağı Qaramanlı kənd inzibati ərazi dairəsində kənd.

## Tarixi
Kəndin adı türkdilli qədim qaramanlı (qaraimanlı kimi də qeydə alınmışdır) tayfasının adı ilə bağlıdır. Oykonimin əvvəlinə aşağı sözü onu digər eyniadlı kənddən fərqləndirmək üçün əlavə edilmişdir.
 
Keçmiş Nuruş Əliyev adına kolxoz bu kənd ərazisində yerləşirdi. Kəndin Lapatin adlanan hissəsində talışlar məskunlaşmışdır və buranın əhalisi Lerikin Lapatin adlı ərazisindən gəlmişdir.

## Coğrafiyası və iqlimi
Rayon mərkəzindən 28&nbsp;km şimal–qərbdə, Salyan–Neftçala şose yolu kənarında, Kür çayının sağ sahilində, Salyan düzündədir.

## Həmçinin bax
* Yuxarı Qaramanlı

## İstinadlar
Aşağı Surra

**Aşağı Surra** — Azərbaycan Respublikasının Neftçala rayonunun Aşağı Surra kənd inzibati ərazi dairəsində kənd.

## Tarixi
Aşağı Surra kəndi Azərbaycanın ən qədim yaşayış məskənlərindən biridir. Kənd çox qədim tarixə malikdir. Burda tapılan maddi sübutlar kəndin tarixinin orta əsrlərə qədər gedib çıxdığını göstərir. Kənd əhali tərəfindən şərti olaraq dörd hissəyə ayrılır. Aşağı Surra bəylər, zadələr ismi ilə tanınır. "Surranın Quru Bəyləri"  ifadəsidə məhz bura təkamül edir.

## Coğrafiyası və iqlimi
Kənd Salyan–Neftçala avtomobil yolunun üzərində yerləşir. Kəndin kənarından keçən Kür çayı kəndə füsunkar gözəllik verir. Kür çayının kənd ərazisindən keçən hissəsində "ada" yerləşir. Adanın təxmini sahəsi 8 hektardır və sıx meşə zolağı əmələ gətirib.

## Əhalisi
Kənddə 4338 nəfər əhali yaşayır (2009).

### Tanınmış şəxsləri
* Vüqar Bağırov (1968–) — Rusiya alimi.

## İqtisadiyyatı
Kənd əhalisinin əsas məşğuliyyətini kənd təsərrüfatı və balıqçılıq təşkil edir. Əsasən, əkinçilik və maldarlıq sahələri daha çox inkişaf etmişdir. Kənddə suvarılan sahələr becərilir. Əkinçilikdə taxıl, pambıq və yonca əkini əsas yer tutur.

## Təhsil
Aşağı Surra kəndində təhsil yüksək inkişaf etmişdir. Kənddə Zabil Qabil oğlu Əsgərov adına kənd orta ümumtəhsil məktəbi və Eldar Abbasağa oğlu Rəhmanov adına əsas ümumtəhsil məktəbi yerləşir.

## İstinadlar

## Ədəbiyyat
* Firdovsi Tağıyev. Aşağı Surra kəndi. Bakı: "Mütərcim", 2017 

## Həmçinin bax
Birlik Kuboku 2003

## XI Birlik Kuboku

## Turnir iştirakçılarının nəticələri

## Qrup mərhələsi

### A Qrupu

### B Qrupu

### C Qrupu

### D Qrupu

## 1/4 Final

## 1/2 Final

## Final

## İstinadlar
Silvinu Juan de Karvalyu

**Silvinu Juan de Karvalyu** (; 20 may 1981, Araripina, Braziliya; daha çox **Jaba** () adı ilə məşhurdu) — braziliyalı futbolçu, hücumçu.

## Həyatı
Jaba 20 may 1980-ci ildə Braziliyada anadan olmuşdur.

Jaba hücumçudur. Həm sağ, həm də sol cinahlarda oynaya bilir, sürətlidir, yüksək məhsuldarlıq nümayiş etdirir. Son 4 mövsümü Türkiyənin Ankaragücü klubunda forma geyən Jaba Superliqada 50-dən artıq qola imza atıb.
 
## Karyerası
Jaba 20 may 1981-ci ildə Braziliyada dünyaya gəlib. 2001-2003-cü ildə vətənində çıxış edən hücumçu 2003/06-ci illərdə "Ankaraspor"da forma geyinib. Bu müddətdə 83 oyuna çıxıb 27 qol vuru. 2007-ci ildən isə Ankaragücünün şərəfini qoruyub. Ankara klubunun heyətində 61 oyunda 19 qol vurub. Məşhur transfermarkt.co.uk saytı ona 1 milyon 780 min avro qiymət qoyub.

Jabanın Ankaragücü ilə müqaviləsi 2009-cu il mayın 31-də başa çatıb və "Bakı" futbol klubuna transfer olub.

## Xarici keçidlər
*worldfootball.net profili 
*CBF

## Həmçinin bax
Otmar Hitsfeld

**Ottmar Xitsfeld** — Almaniyalı futbol mütəxəssisi

## Həyatı
Otmar Hitsfeld 12 yanvar 1949-cu ildə anadan olub.

2008-ci ilin yayından İsveçrə yığmasını çalışdıran Hitsfeldin yetirmələri bir il ərzində 10 oyunda 6 qələbə qazanıb, 3 heç-heçə edib və yalnız 1 dəfə məğlubiyyətə uğrayıb. Bu məğlubiyyət onun debüt matçına təsadüf edib.

## Uğurları
* Baş məşqçi qismində 2 Qitələrarası kubok, 2 Çempionlar Kuboku, 7 Almaniya, 2 İsveçrə çempionluğu, 3 Almaniya və 3 İsveçrə kubokunu qazanıb.
* 1997-ci və 2001-ci illərdə dünyanın ən yaxşı məşqçisi seçilib.

## Həmçinin bax
MKE Ankaragücü

**MKE Ankaragücü** tam adıyla **Maşın Kimya Sənayesi Ankaragücü İdman Klubu** — Türkiyənin futbol klubu. Hal-hazırda Türkiyə Super Liqasında mübarizə aparır.

## Tarixi
1910-cu ildə yaranmışdır.

## Azarkeşlər
Azarkeş qruplarından biri olan ***Gecekondu*** 1973-cü ildə yaradılmışdır. Və onlar əsasən qapı arxası tribunada komandalarına dəstək verirlər. *Bastır Ankaragücü* adlı bəstələri böyük rəğbət qazanmışdır.

## Avropa kuboklarında iştirak

## Heyəti

 (Kapitan)

## Uğurları
* **[[Türkiyə Futbol Çempionatı]]**
****Çempionat (1):** 1949
** *Üçüncülük (1):* 1924
* **[[Futbol üzrə Türkiyə Kuboku|Türkiyə Kuboku]]**
** **Çempionat (2):** 1971-72, 1980-81
** *İkincilik (3):* 1972-73, 1981-82, 1990-91
* **[[Türkiyə Super Kuboku|Türkiyə Süper Kuboku]]**
** **Çempionat (1):** 1981
* **[[Türkiyə 1-ci Liqası|1-ci Liqa]]**
** **Çempionat (3):** 1969, 1977, 2022
** *İkincilik (1):* 2017-18
* **[[Türkiyə 2-ci Liqası|2-ci Liqa]]**
** **Çempionat (1):** 2017
* **[[Ankara Futbol Liqası]]**
** **Çempionat (6):** 1923-24, 1935-36, 1936-37, 1948-49, 1951-52, 1956-57

## Liqa mübarizələri
* **[[Super Liqa (Türkiyə)|Super Liqa]]**: 51 Mövsüm
1959-1968, 1969-1976, 1977-1978, 1981-2012, 2018-2021, 2022-
* **[[Türkiyə 1-ci Liqası|1-ci Liqa]]**: 8 Mövsüm
1968-1969, 1976-1977, 1978-1981, 2012-2013, 2017-2018, 2021-2022
* **[[Türkiyə 2-ci Liqası|2-ci Liqa]]**: 4 Mövsüm
2013-2017

## İstinadlar

## Xarici keçidlər
* Ankaragücü Rəsmi Saytı
* ANKARAGÜCÜ — 1910 Ankaragüçlüler Derneği
* Ankaragücü
Adanaspor

**Adanaspor** — Türkiyənin Adana şəhərini 1-ci liqada təmsil edən futbol klubu.

## Tarixi
1954-cü ildə Adanada yaranıb. Adana şəhərinin "Əfsanələri" adlandırılır. Klubda 1978-ci ildən sonra maddi çətinlik yaranıb və 2001-ci ildə komandanın vəziyyəti yenidən yaxşılaşıb.

## Avropa kuboklarında iştirak
3 dəfə Avropa kuboklarında iştirak edib.

## Liq mübarizələri
* **[[Super Liqa (Türkiyə)|Super Liqa]]: 22 Mövsüm**

1971–1984, 1988–1991, 1998–2001, 2002–2004, 2016–2017
* **[[Türkiyə 1-ci Liqası|1-ci Liqa]]: 32 Mövsüm**

1966–1971, 1984–1988, 1991–1998, 2001–2002, 2004–2005, 2008–2016, 2017 — * **[[Türkiyə 2-ci Liqası|2-ci Liqa]]: 2 Mövsüm**

2005–2006, 2007–2008,
* **[[Türkiyə 3-cü Liqası|3-cü Liqa]]: 1 Mövsüm**

2006–2007

* **[[Türkiyədə həvəskar futbol liqalarının siyahısı|Həvəskar Liqası]]: 12 Mövsüm**

1954–1966

## Uğurları
* **[[Super Liqa (Türkiyə)|Super Liqa]]**

**İkincilik (1)**: 1980–81

**Dördüncülük (3)**: 1974–1975 1975–1976 1977–1978

**•** **[[Futbol üzrə Türkiyə Kuboku|Türkiyə Kuboku]]**

**Yarı final (1):** 2001–2002

**Dörddəbir final (2):** 1971–1972 1972–1973

**• [[Gənclər və İdman Nazirliyi Kuboku]]**

**Çempionat (1):** 1970–1971

* **[[Türkiyə 1-ci Liqası|1-ci Liqa]]:**

**Çempionat (3):** 1970–1971, 1987–1988, 2015–2016

**Pley Off Final (1):** 2011–2012

* **[[Türkiyə 2-ci Liqası|2-ci Liqa]]:**
**Çempionat (1)'':*** 2007–2008

* *'Baş Nazir Kuboku**
**Final (1): 1980–1981'''

## Xarici keçidlər
* adanaspor.org
* TurBey.com
* 
* 
*
1 №-li Mayak

**1 №-li Mayak** — Azərbaycan Respublikasının Neftçala rayonunun Yenikənd kənd inzibati ərazi dairəsində kənd. 1 sentyabr 2004-cü il tarixli 727-IIQ saylı Azərbaycan Respublikasının Qanunu ilə Neftçala rayonunun Yenikənd kənd inzibati ərazi dairəsi tərkibindəki 1 №-li Mayak qəsəbəsinə kənd statusu verilmiş və bu qəsəbə 1 №-li Mayak kəndi adlandırılmışdır.

## Toponimikası
1 №-li Mayak kəndi əvvəllər Neftçala rayonunun Bankə qəsəbə inzibati ərazi dairəsi tərkibində qəsəbə statusuna malik olmuşdur. Yaşayış məntəqəsi Bankə Balıq Kombinatının əsas vətəgəsi yerləşən 1 №-li Mayak yaxınlığında 1966-cı ildə salındığı üçün belə adlandırılmışdır.

## Tarixi

## Coğrafiyası və iqlimi
Kənd cənub–şərqi Şirvan düzündə yerləşir.

## Əhalisi
Əhalisi 1015 nəfərdir.

## Təhsil
Heydər Əliyev Fondunun təşəbbüsü ilə Azərbaycan Dövlət Neft Şirkəti tərəfindən Neftçala rayonunun 1 №-li Mayak kəndində 100 şagird yerlik məktəb inşa edilmiş və məktəb binası yerli icra hakimiyyəti orqanının balansına verilmişdir.

## İstinadlar

## Həmçinin bax
Altay İK

**Altay İK** — Türkiyənin futbol klubu.

## Tarixi
1914-cü ildə yaranıb.

## Avropa kuboklarında iştirak
6 dəfə Avropa kubok yarışlarında iştirak edib.

## Uğurları
* **[[Türkiyə 1-ci Liqası|1-ci Liqa]]**
** ***Çempionat (4):*** 1983–1984, 1990–1991, 2001–2002
** ***Pley Off Çempionatı (1):*** 2020–2021
* **[[Türkiyə 2-ci Liqası|2-ci Liqa]]**
** ***Çempionat (1):*** 2017–2018
* **[[Türkiyə 3-cü Liqası|3-cü Liqa]]**
** ***Pley Off Çempionatı (1):*** 2016–2017
* **[[Türkiyə Kuboku]]**
** ***Çempionat (2):*** 1966–1967, 1979–1980
* **[[Türkiyə Futbol Çempionatı]]**
** ***İkinci (2):*** 1934, 1951
* **[[İzmir Futbol Liqası]]**
** ***Çempionat (14) (rekord):*** 1924, 1924–1925, 1927–1928, 1928–1929, 1931, 1934, 1936–1937, 1940–1941, 1945–1946, 1947–1948, 1950–1951, 1953–1954, 1956–1957, 1957–1958
* **TSYD İzmir Kuboku**
** ***Çempionat (18) (rekor):*** 1968, 1970, 1971, 1972, 1973, 1975, 1980, 1981, 1983, 1986, 1987, 1988, 1999, 2000, 2003, 2006, 2009, 2012
* **[[İzmir Şildi]]**
** ***Çempionat (1):*** 1936
* **[[İzmir Kuboku]]**
** ***Çempionat (1):*** 1944

## Liqa mübarizələri
* **[[Super Liqa (Türkiyə)|Super Liqa]]: 42 Mövsüm**
1959–1983, 1984–1990, 1991–2000, 2002–2003, 2021–2022

* **[[Türkiyə 1-ci Liqası|1-ci Liqa]]: 17 Mövsüm**
1983–1984, 1990–1991, 2000–2002, 2003–2011, 2018–2021, 2022—2024
* **[[Türkiyə 2-ci Liqası|2-ci Liqa]]: 6 Mövsüm**
2011–2015, 2017–2018, 2024–2025

* **[[Türkiyə 3-cü Liqası|3-cü Liqa]]: 3 Mövsüm**
2015–2017, 2025–

## Xarici keçidlər
* Rəsmi sayt